Fullrigger: Minst tre master og alle skværrigget/fullrigget. Fører i tillegg et mindre gaffelseil på mesanmasten. Brigg: 2-master som er skværrigget på begge master. Fører i tillegg et mindre gaffelseil på aktermasten (stormasten). Snau: 2-master, rigget som brigg, ofte orlogsfartøy, men med en tynnere ekstra mast festet tett inntil stormasten. Dette gjøres enten for å få et større gaffelseil som da kan være høyere enn merset eller at man ønsker stormasten bygges tykkere og mere solid, viktig for orlogsfartøy eller store brigger, og masten bygges da av flere deler som holdes sammen med beslag eller surringer i veien for gaffelkloa. Bark: 3-mastet eller flere master. Mesanen sneiseilrigget/fore-and-aft-rigget, de andre skværrigget. Mesanen er tradisjonelt som oftest et gaffelseil med trekantet toppseil, men mesanen kan også være et trekantseil. Skonnertskip/Barkentin/Skonnertbark/Skip: 3-mastet eller flere master. Skværrigget kun på fokkemasten. Brigantin/Skonnertbrigg: 2-master som er skværrigget på fokkemasten og sneiseilrigget/fore-and-aft-rigget på aktermasten (stormasten).